
Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	X
	
	

	Praktické zkušenosti
	
	X
	

	Sběr a zpracování podkladů a vstupních dat
	X
	
	

	Specifické nároky tématu (originalita, rozsah,
	
	
	

	statistické zpracování dat, interpretace závěrů apod.)
	X
	
	


Tabulka B – hodnotí úroveň zpracování tématu
	
	Úroveň

	Kritéria hodnocení práce:
	

	
	nadprůměrná
	průměrná
	podprůměrná
	nelze hodnotit

	Splnění cíle práce
	
	X
	
	

	Samostatnost při zpracování
	
	X
	
	

	Metodologická kvalita postupu 
	
	
	X
	

	Úroveň teoretické části 
	
	X
	
	

	Práce s literaturou (citace)
	X
	
	
	

	Úroveň analytické části 
	
	
	
	X

	Adekvátnost použitých metod
	
	X
	
	

	Úroveň návrhu  řešení  (realizace)
	
	
	
	X

	Jazyková úroveň práce 
	X
	
	
	

	Formální úroveň  (text, grafy, tabulky)
	
	X
	
	

	Přehled literatury (rozsah, kvalita)
	X
	
	
	

	Jiné kritérium (novost,  přínos praxi)
	
	X
	
	


     Predložená teoretická diplomová práca už svojím všeobecne formulovaným názvom prezrádza, že nebude jednoduché odčítať jasný zámer a ciele jej autorky. Problém porovnania animovaného filmu s hraným, vytýčenia ich styčných plôch a rozchodných či protichodných tendencií je natoľko širokým, že obsiahnuť ho v celej šírke na ploche tridsiatich strán je prakticky vylúčené. Neznamená to, že voľba tejto témy bola chybá, chybou sa stal fakt, že v košatej problematike nebola jasne vytýčená plocha užšieho, šecifického záujmu. Zúženie témy mohla autorka predstaviť v Úvode a Závere práce, z toho sa však dozvedáme, že jej šlo o snahu skúmať, ktorý v konforntácii dvoch „druhov“ filmového umenia je „lepší“. Tento stanovený cieľ nielenže nevnáša do všeobecnej témy konkrétny rozmer, ale nemožno ho vnímať ani ako odborný a relevantný.
Nejasnosť zámeru sa premieta do štruktúry práce. Z obrovského množstva filmových vyjadrovacích prostriedkov, aspektov či zložiek autorka vyberá len niektoré a ukladá vedľa seba ich analýzu v prípade animovaného a hraného filmu. Voľba týchto zložiek (napr. zvuk vo filme a postava vo filme, ale i zmienka o autorskom práve) nie je ničím zdôvodnená a javí sa ako náhodná. 

Mimoriadne usilovnú prácu preukázala autorka v práci s literatúrou a jej citovaním. Uvádza tiež dostatočne veľký počet filmových diel, ktoré správne vkladá do kontextu. V zozname použitej literatúry figuruje približne 20 knižných titulov, ktoré, ako svedčí text práce, autorka pri písaní bez pochyby použila. Tento chvályhodný fakt má však i svoju odvrátenú stránku, a tou je závislosť úrovne jednotlivých kapitol od citovaných zdrojov, čo spôsobuje nekompaktnosť prezentovaných informácií. Kým v kapitolách o hranom filme vychádza text najmä z pozícií anglosaskej celovečernej kinematografickej tradície (čerpá z diel autorov z tejto oblasti), kapitoly o animovanom filme citujú najmä domácich autorov (Kubíček, Urc) a prezentujú teda celkom iné princípy, typické pre stredoeurópske a krátkometrážne diela. Vedľa seba sa tak v porovnaní stretáva nesúmeriteľné. 
V závislosti od autorov, z ktorých v jednotlivých kapitolách čerpá, sa mení aj jazyk a štýl práce. V niektorých momentoch autorka operuje odborným filmologickým pojmoslovím, na iných miestach sa objavuje zjednodušovanie, deformované informácie či elementárna neznalosť. Samotná téma nie je pojmovo dostatočne dobre uchopená, autorka nerozlišuje filmové rody, nevyčleňuje realistické (dokumentariskické) tendencie od fikcie, nenastavuje na rozlišovanie kinematografických kategórií adekvátne kritériá. Princíp porovnania je uplatnený v malej miere, jadro textu tvorí popis vybratého problému u jedného alebo druhého filmového rodu bez uspokojivej komparácie a vyvodenia záverov.
Možno konštatovať, že autorka si voľbou témy zvolila mimoriadne ťažkú úlohu. Pristúpila k nej svedomito, naštudovala množstvo materiálov, prácu napísala kultivovaným jazykom, v dobrej formálnej aj gramatickej úprave. Nefunkčná štruktúra, absencia konkrétneho cieľa a slabá úroveň odborných filmologických znalostí ju však odsúvajú do úrovne priemerných akademických textov.

Otázky k obhajobe:
1. Rozčleňte kinematografické diela podľa ich rodu a definujte základné rozdiely medzi nimi.

2. Na strane 37 v kapitole o postavách v animovanom filme uvádzate, že akčné a dynamické scény nie sú bábkovému animovanému filmu vlastné. Jednou z najcitovanejších animovaných scén ostatného obdobia je naháňačka na vláčiku z bábkového filmu Wallace & Gromit – Nesprávne nohavice (Wallace & Gromit – The Wrong Trousers, Nick Park, 1993), pričom oceňovaná je najmä z dôvodu dosiahnutia dynamiky a akčnosti porovnateľnej s hranými snímkami. Zaujmite postoj k tomuto rozporu.
3. Predstavte komisii svoj názor, či je snímok Avatar (James Cameron, 2009) hraný alebo animovaný a odôvodnite svoj postoj. Vysvetlite, prečo v tejto otázke nepanuje medzi odbornou verejnosťou zhoda.

Diplomový film Jitky Svozilovej je kompaktným dielom s jasne pomenovanou témou, fungujúcim dramatickým oblúkom a pointou. Je spracovaný kreslenou animáciou realizovanou v počítači. Dĺžkou výrazne presahuje zadaním stanovený limit. Na práci je potrebné vyzdvihnúť najmä dobre zvládnutú charakterovú animáciu a zmysel pre animačný gag. 


Ústrednou témou filmu je svojsky poňatý (a zároveň vysoko aktuálny) problém likvidácie vlastného odpadu. Autorka ho vníma vo fekálnej polohe a uzatvára ho apelom: aj keď odpad odstrelíme ďaleko do vesmíru, predsa nám, ľudstvu, zostane na krku, alebo presnejšie na topánke. Príbeh nevyznieva mentorsky, je postavený ako groteska a v dostatočnej miere uplatňuje atribút komična.


Za slabšie zvládnutú rovinu diela považujem výtvarný štýl, rukopis. Technika digitálneho kontúr-koloru zviedla autorku k tvorbe filmového obrazu uniformného charakteru. Priestor a rekvizity postrádajú jedinečnú štylizáciu, výtvarnému prejavu chýba textúra, šrafúra, tiene, resp. iný výtvarný aspekt, ktorý by prezentovanému svetu dodal plasticitu, život, charakter. V tejto súvislosti tiež treba spomenúť i málo invenčnú stavbu záberov, ktoré sa síce odlišujú svojou veľkosťou, avšak v drvivej väčšine prípadov prezentujú objektívny priamy pohľad, nenazerajú z uhla, podhľadu ani nadhľadu. Táto strata perspektivistického či priestorového videnia evokuje ďalšie výtvarné sploštenie. Výtvarná zrelosť chýba rovnako grafickým titulkovým sekvenciám.

Drobný problém je možno odčítať i v dramaturgii príbehu. Úvod filmu je vystavaný ako paralelná montáž súbežných dejov, ktorých hlavnými aktérmi sú pes a jeho pán. Tým sa postuluje očakávanie, že nositeľom deja bude táto dvojica postáv. Po odoznení scény sa však pozornosť presúva výlučne na psa a pán, v úvode silno akcentovaný, nedohrá vo filme ani len malú dramatickú rolu. Odhliadnuc od tohoto momentu je príbeh šikovne vyskladaný zo  stupňujúcich sa situácií, ktoré z hravej zábavnosti prerastajú v absurdnosť.

Hoci film trpí vyššie uvedenými nedostatkami, študentka v ňom preukázala remeselnú zručnosť i režijné zvládnutie výroby filmového diela. Na výtvarnej realizácii môže v budúcnosti spolupracovať s profesionálnym výtvarníkom. Predložený film plnohodnotne napĺňa kritériá absolventskej práce a navrhujem ho hodnotiť ako výborný.

